**Ministru kabineta sēdes protokollēmuma projekta “Par Ministru kabineta 2018.gada 7.augusta sēdes protokollēmuma (prot. Nr.37, 69.§) “Rīkojuma projekts “Par valstij dividendēs izmaksājamo valsts akciju sabiedrības “Latvijas autoceļu uzturētājs" peļņas daļu par 2017.gadu””** **sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Projekts sagatavots, lai atzītu par aktualitāti zaudējušu Ministru kabineta 2018.gada 7.augusta sēdes protokollēmuma (prot. Nr.37, 69.§) 5.punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots pamatojoties uz Ministru kabineta 2018.gada 7.augusta sēdes protokollēmuma (prot. Nr.37, 69.§) 5.punktu - Satiksmes ministrijai sagatavot un noteiktā kārtībā iesniegt izskatīšanai Ministru kabinetā valsts akciju sabiedrības "Latvijas autoceļu uzturētājs" aktuālu vidēja termiņa darbības stratēģiju trīs līdz septiņiem gadiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrība „Latvijas autoceļu uzturētājs” (turpmāk – kapitālsabiedrība) ir valsts kapitālsabiedrība, kurā 100% kapitāla daļu turētāja ir Satiksmes ministrija. Kapitālsabiedrība sniedz stratēģiski svarīgus autoceļu uzturēšanas pakalpojumus satiksmes nozarē. Kapitālsabiedrība veic deleģētos valsts pārvaldes uzdevumus, kas noteikti saskaņā ar likuma “Par autoceļiem” 23.2 panta pirmo daļu un Ministru kabineta 2013.gada 27.decembra rīkojumu Nr.684 „Par valsts autoceļu kompleksās ikdienas uzturēšanas darbu deleģēšanu akciju sabiedrībai „Latvijas autoceļu uzturētājs”.  Saskaņā ar Publiskas personas kapitāla daļu un kapitālsabiedrību pārvaldības likuma (turpmāk – Likums) 26.pantā noteikto kārtību VAS “Latvijas autoceļu uzturētājs” vidēja termiņa darbības stratēģija 2019.-2025.gadam (turpmāk – Stratēģija) ir saskaņota ar Pārresoru koordinācijas centru un Satiksmes ministriju, un apstiprināta VAS “Latvijas autoceļu uzturētājs” padomes sēdē 2019.gada 30.maijā.  Dividendēs izmaksājamo peļņas daļu no pārskata gada peļņas, kas ietver maksājumu par valsts kapitāla izmantošanu un uzņēmumu ienākumu nodokli, kapitālsabiedrība prognozē saglabāt savā rīcībā, saskaņā ar Ministru kabineta rīkojumu, kas stātos spēkā atbilstoši Ministru kabineta 2015.gada 22.decembra noteikumu Nr.806 „Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk Noteikumi Nr.806) 11.2.4. apakšpunktam.  Ņemot vērā to, ka valsts akciju sabiedrības “Latvijas autoceļu uzturētājs” apstiprinātā vidēja termiņa darbības stratēģija neparedz atšķirīgu dividendēs izmaksājamo peļņas daļu visam stratēģijas darbības termiņam, jautājums par dividendēs izmaksājamo peļņas daļu tiks skatīts katru gadu pēc kapitālsabiedrības gada pārskata apstiprināšanas saskaņā ar Noteikumi Nr.806 11.2.4. apakšpunktu.  Publiskas personas kapitāla daļu un kapitālsabiedrību pārvaldības likuma (turpmāk – Likums) 24.panta trešā daļa nosaka, ka Ministru kabinets normatīvajos aktos noteiktajos gadījumos un kārtībā var pieņemt lēmumu par atšķirīgu dividendēs izmaksājamo minimālo peļņas daļu.  Noteikumos Nr.806 noteikts, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt atšķirīgu prognozējamo dividendēs izmaksājamo peļņas daļu nekā tas norādīts Noteikumu Nr.806 [3. punktā](https://likumi.lv/ta/id/278921#p3) vai citos tiesību aktos.  Ņemot vērā valstī esošo ceļu tīkla kritisko stāvokli, kā arī nepietiekošo finansējumu pilnvērtīgai valsts autoceļu tīkla uzturēšanai nepieciešamajā līmenī, priekšlikums par Sabiedrības 2019. − 2025. gada pārskatu peļņas daļas novirzīšanu deleģētā valsts pārvaldes uzdevuma ietvaros valsts autoceļu uzturēšanas darbu veikšanai tiks iesniegs izskatīšanai Ministru kabinetā normatīvos aktos noteiktajā kārtībā.  Ņemot vērām minēto Ministru kabineta 2018.gada 7.augusta sēdē (Protokols Nr.37) 69.§ 5.punktā dotais uzdevums ir zaudējis aktualitāti. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas autoceļu uzturētājs” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Satiksmes ministrija, VAS “Latvijas autoceļu uzturētājs”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav. |

Satiksmes ministrs T. Linkaits

Vīza:

Valsts sekretāra p.i. Dž.Innusa

Strauta 67028349

Inga.Strauta@sam.gov.lv